stanford-oval/wikipedia huggingface dataset:
ชิโรอิ

| ชิโรอิ 白井市 |
| --- | --- |
นคร
ศาลาว่าการนครชิโรอิ
   ธง ตรา
ที่ตั้งของชิโรอิ (เน้นสีชมพู) ในจังหวัดชิบะ

ชิโรอิที่ตั้งในประเทศญี่ปุ่น
พิกัด: 35°47′29.3″N 140°3′22.7″E﻿ / ﻿35.791472°N 140.056306°E﻿ / 35.791472; 140.056306
ประเทศ:  ญี่ปุ่น
ภูมิภาค: คันโต
จังหวัด:  ชิบะ
การปกครอง
 • นายกเทศมนตรี: ฟูมิโอะ อิซาวะ
พื้นที่
 • ทั้งหมด: 35.48 ตร.กม. (13.70 ตร.ไมล์)
ประชากร (1 มีนาคม ค.ศ. 2024)
 • ทั้งหมด: 61,801 คน
 • ความหนาแน่น: 1,700 คน/ตร.กม. (4,500 คน/ตร.ไมล์)
สัญลักษณ์
 • ต้นไม้: Castanopsis
 • ดอกไม้: ซัตสึกิอาซาเลีย (Rhododendron indicum)
 • นก: โฮจิโร (Emberiza cioides)
เขตเวลา: UTC+9 (เวลามาตรฐานญี่ปุ่น)
โทรศัพท์: 047-492-1111
ที่อยู่ศาลาว่าการ: 1123 Fuku, Shiroi-shi, Chiba-ken 270-1492
เว็บไซต์: www.city.shiroi.chiba.jp
ชิโรอิ (ญี่ปุ่น: 白井市; โรมาจิ: Shiroi-shi) เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 35.48 ตารางกิโลเมตร มีจำนวนประชากรในเดือนมีนาคม ค.ศ. 2024 จำนวน 61,801 คน
ภูมิศาสตร์

ตั้งอยู่ทางทิศตะวันตกเฉียงเหนือของจังหวัดชิบะ กึ่งกลางระยะทางระหว่างกรุงโตเกียวและท่าอากาศยานนานาชาตินาริตะ
ภูมิศาสตร์ > เทศบาลข้างเคียง

คาชิวะ
ฟูนาบาชิ
คามางายะ
อินไซ
ยาจิโยะ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Shiroi, Chiba
เว็บไซต์ทางการ เก็บถาวร 2003-09-27 ที่ เวย์แบ็กแมชชีน (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น
คีว ซากาโมโตะ

| คีว ซากาโมโตะ (坂本九) |
| --- | --- |

สารนิเทศภูมิหลัง
เกิด: 10 ธันวาคม 2484 ฮิซาชิ โอชิมะ (大島九) คาวาซากิ จักรวรรดิญี่ปุ่น
เสียชีวิต: 12 สิงหาคม 2528 (44 ปี) เจแปนแอร์ไลน์ เที่ยวบินที่ 123
คู่สมรส: ยูกิโกะ คาชิวากิ (柏木由紀子)
ปีที่แสดง: 2501-2528
สังกัด: EMI Music Japan Inc.
คีว ซากาโมโตะ (ญี่ปุ่น: 坂本九; โรมาจิ: Sakamoto Kyū) หรือชื่อจริง ฮิซาชิ โอชิมะ (ญี่ปุ่น: 大島九; โรมาจิ: Ōshima Hisashi) เกิดวันที่ 10 พฤศจิกายน พ.ศ. 2484 เสียชีวิตวันที่ 12 สิงหาคม พ.ศ. 2528 เป็นนักร้อง นักแสดงและพิธีกรรายการชาวญี่ปุ่น เป็นที่รู้จักในฐานะนักร้องเพลง "สุกียากี้" เป็นเพลงที่โด่งดังที่สุดใน พ.ศ. 2506 มียอดจำหน่ายที่ 13 ล้านแผ่น และติดอันดับ 1 ใน Billboard Hot 100 ในประเทศสหรัฐอเมริกาเป็นเวลาสี่สัปดาห์ในช่วงเดือนมิถุนายน พ.ศ. 2506
คีว ซากาโมโตะ ได้รับการขนานนามว่า เป็นนักร้องที่ประสบความสำเร็จมากที่สุดคนหนึ่งของประเทศญี่ปุ่น เขาได้รับการจัดอยู่ในอันดับที่ 18 ของนักดนตรี 100 คนที่ทรงอิทธิพลสูงสุดของประเทศญี่ปุ่น
ประวัติ > ชีวิตส่วนตัว

คีว ซากาโมโตะ หรืออีกนามหนึ่งว่า ฮิซาชิ โอชิมะ เป็นนักร้องและนักแสดงชาวญี่ปุ่น เกิดเมื่อวันที่ 10 ธันวาคม พ.ศ. 2484 ที่เมืองคาวาซากิ จังหวัดคานางาวะ บิดาเป็นเจ้าหน้าที่ประมูลระวางบรรทุกสินค้าทางเรือชื่อฮิโรชิ ซากาโมโตะ และมารดา อิกุ โอชิมะ เขาเป็นลูกคนสุดท้องในจำนวนพี่น้องทั้งหมด 9 คน ชื่อเล่นของเขานั้นคือ Kyū ซึ่งแปลว่าเก้ามาจากคำอ่านตัวคันจิ Hisashi (九) อีกแบบหนึ่ง
มารดาของเขามีลูกชายที่ติดมาจากการสมรสครั้งก่อน 2 คน และบิดาก็เช่นเดียวกัน มีทั้งลูกชายและลูกสาวรวม 6 คนอยู่แล้วก่อนที่ทั้งคู่จะแต่งงานและมีลูกสุดท้องที่เกิดจากพวกเขาทั้งคู่นั่นก็คือคีวนั่นเอง
ในช่วงฤดูร้อนของปี 2487 เกิดเหตุโจมตีทางอากาศเหนือน่านฟ้าของโตเกียวและปริมณฑลรวมทั้งคาวาซากิด้วยนั้น มารดาจำต้องพาลูก ๆ รวมทั้งคีวอพยพหนีไปอาศัยอยู่ร่วมกับตายายของเขาในเมืองคาซามะ จังหวัดอิบารากิ พวกเขาย้ายกลับมาที่คาวาซากิในปี 2492 บริษัทที่บิดาของเขาทำงานถูกปิดโดยกองกำลังทหารอเมริกัน ทำให้บิดาและมารดาของเขาได้เปิดร้านอาหารในเมืองคาวาซากิในปี 2492 นั้นเอง
ในปี 2499 ในขณะที่คีวได้ศึกษาอยู่ในระดับมัธยม บิดาและมารดาของคีวได้หย่าร้างกันเนื่องจากปัญหาบางอย่าง ทำให้มารดาของคีวเปลี่ยนนามสกุลของคีวจากซากาโมโตะเป็นโอชิมะ
ชีวิตในวัยรุ่น

เนื่องจากคีวชื่นชอบการร้องเพลงทำให้เขาได้เข้าร่วมวงดนตรีป็อปญี่ปุ่น "The Drifters" (ญี่ปุ่น: ザ・ドリフターズ) ในฐานะหางเสียง ในเดือนพฤษภาคม 2501 
เขารู้สึกไม่มีความสุขเมื่ออยู่ในวง The Drifters ต่อมาเขาได้มีเรื่องชกต่อยกับสมาชิกในวง จึงทำให้เขาได้ลาออกจากวง The Drifters ในเดือนพฤศจิกายน 2501
บันทึกเสียงเพลงครั้งแรก

ในปี 2502 คีวได้เข้าร่วมวงดนตรีป็อปญี่ปุ่น "Danny Iida and Paradise King" ในฐานะนักร้องนำ ทำให้พวกเขาได้ปล่อยเพลง "Kanashiki rokujussai" ทำให้คีวเริ่มได้รับความนิยมมากขึ้นนำไปสู่การเซ็นสัญญาเข้ากับค่ายเพลง Toshiba Records company (EMI Music Japan ต่อมา) เขาจึงได้ลาออกจากวง  "Danny Iida and Paradise King" มาเป็นนักร้องเดี่ยวในเดือนสิงหาคม 2503
นักร้องเดี่ยว

เปิดตัวอัลบั้มเดี่ยวที่มาพร้อมกับความประสบความสำเร็จที่สุดในชีวิตของคีว
การที่คีวได้เซ็นสัญญากับค่ายเพลง Toshiba Records company (หรือต่อมาคือ EMI Music Japan) นั้นทำให้คีวประสบความสำเร็จกับเพลงที่เขาปล่อยออกมาทุกเพลง จึงทำให้คีวได้รับความนิยมจากแฟนเพลงของเขามากขึ้นเรื่อยๆ
จนในปี 2505 คีวได้ปล่อยเพลงอูเอะ โอะ มูอิเตะ อารูโก (ญี่ปุ่น: 上を向いて歩こう; โรมาจิ: Ue o Muite Arukō) หรือที่เป็นที่รู้จักกันว่าเพลงสุกียากี้ เขียนเพลงโดยโรกูซูเกะ เอ (ญี่ปุ่น: 永 六輔; โรมาจิ: Ei Rokusuke) และฮาจิได นากามูระ (ญี่ปุ่น: 中村 八大; โรมาจิ: Nakamura Hachidai) ทำให้เพลงสุกียากี้ของเขาดังพลุแตกในเดือนมกราคม 2505 ต่อมาในปี 2506 เพลงของเขาติดอันดับ 1 ใน Billboard Hot 100 ในสหรัฐอเมริกา ทำให้ค่ายเพลง Pye Records ได้ซื้อลิขสิทธิ์เพลงของเขา ทำให้นักร้องในประเทศอื่น ๆ ได้คัดลอกทำนองมาทำเป็นเพลงของตัวเองจนโด่งดังมาหลายคน
หลังจากนั้นเขาได้จัดคอนเสริต์ทัวร์รอบโลกที่กินเวลาตั้งแต่ช่วงฤดูร้อนของปี 2506 จนถึงช่วงปีใหม่ของปี 2507 ประเทศที่เขาไปเยือนคือสหรัฐอเมริกา (รวมถึงฮาวาย) เยอรมนีและสวีเดนในช่วงเวลาที่คีวได้อยู่ในสหรัฐอเมริกา
คีวได้รับเชิญจากรายการในประเทศอเมริกามาเป็นแขกรับเชิญในรายการ เช่น The Steve Allen Show และ The Ed Sullivan Show เป็นต้น ซึ่งทำให้เขามีชื่อเสียงเป็นอย่างมาก จนทำให้คีวได้รับรางวัลแผ่นเสียงทองคำ (RIAA) ในวันที่ 15 พฤษภาคม 2507
ในกีฬาโอลิมปิกฤดูร้อนปี 2507 เขาได้รับเชิญมาในรายการของสวีเดน "Hylands Horna" ถ่ายทอดสดจากโตเกียว
ในปี 2511 คีวและฮาจิไดได้ร้องเพลงในงานเทศกาลเพลงระดับชาติที่รีโอเดจาเนโร รัฐรีโอเดจาเนโร ประเทศบราซิล ในเพลง "Sayounara, sayounara"
ชีวิตครอบครัว

ในปี 2514 คีวได้สมรสกับยูกิโกะ คาชิวางิ (ญี่ปุ่น: 柏木 由紀子; โรมาจิ: Kashiwagi Yukiko) นักแสดงชาวญี่ปุ่น และได้มีลูกสาวสองคนคือฮานาโกะ โอชิมะ (ญี่ปุ่น: 大島花子; โรมาจิ: Ōshima Hanako) และไมโกะ โอชิมะ (ญี่ปุ่น: 大島舞子; โรมาจิ: Ōshima Maiko) ซึ่งทั้งคู่ต่อมาก็ได้เป็นนักร้องด้วยเช่นกัน
เสียชีวิต

ในวันที่ 12 สิงหาคม 2528 หลังจากที่คีวได้ปล่อยเพลงใหม่และกำลังได้รับความนิยม คีวกับผู้จัดการส่วนตัวของเขาได้เดินทางกับเจแปนแอร์ไลน์ เที่ยวบินที่ 123 เพื่อที่จะไปโอซากะ แต่เครื่องบินกลับประสบอุบัติเหตุทำให้คีวและผู้โดยสารรวม 520 คนเสียชีวิต (รอดชีวิตเพียง 4 คน) ในขณะที่คีวเสียชีวิตคีวกำลังได้รับความนิยมเป็นอย่างมาก ทำให้การเสียชีวิตของคีวได้รับการกล่าวถึงเป็นอย่างมาก
พิธีศพของคีวจัดในหมู่ญาติและเพื่อนที่บ้าน จนถึงวันที่ 9 กันยายน 2528 พิธีศพของคีวจัดอย่างเป็นทางการขึ้นที่วัดโซโจจิ (Zojoji) เขตมินาโตะ กรุงโตเกียว 
หลุมศพของคีวอยู่ที่วัดโชโกกุ (Chōkoku-ji) ในเขตมินาโตะ กรุงโตเกียว
อนุสรณ์สถาน

Kyu Sakamoto Memorial Hall
ดาวเคราะห์น้อย 6980 Kyusakamoto เป็นดาวที่ค้นพบโดยนักดาราศาสตร์ชาวญี่ปุ่นที่ตั้งชื่อไว้เพื่อเป็นอนุสรณ์ให้กับคีว
คีวกับแม่ของเขาในปี 2494
คีวกับพี่สาวของเขาในปี 2499
ตะวันตัดบูรพา

| ตะวันตัดบูรพา |
| --- | --- |
แนว: แอกชัน ดรามา อาชญากรรม วีรบุรุษนองเลือด
บทประพันธ์: นิพนธ์ ผิวเณร กับประโยชน์ สุขศรีเจริญสุข (แนวคิดเนื้อเรื่อง) ณพุทธ สุศรีฯ กับก้องเกียรติ โขมศิริ (นักเขียนบท)
กำกับโดย: ก้องเกียรติ โขมศิริ
นักแสดง: ณวัฒน์ กุลรัตนรักษ์ ยุกต์ ส่งไพศาล จินตนัดดา ลัมะกานนท์ มนชนก แสงฉายเพียงเพ็ญ
ดนตรีแก่นเรื่องเปิด: ทางใครทางมัน  ขับร้องโดย จิรศักดิ์ ปานพุ่ม
ดนตรีแก่นเรื่องปิด: ขอโทษ  ขับร้องโดย จารุวัฒน์ เชี่ยวอร่าม
ผู้ประพันธ์เพลง: Kanisorn Studio
ประเทศแหล่งกำเนิด: ประเทศไทย
ภาษาต้นฉบับ: ไทย
จำนวนตอน: พ.ศ. 2558 : 17 ตอน
การผลิต
ควบคุมงานสร้าง: ถกลเกียรติ วีรวรรณ  นิพนธ์ ผิวเณร
สถานที่ถ่ายทำ: กรุงเทพมหานคร
กำกับภาพ: ก้องเกียรติ โขมศิริ กับพยา นิ่มเจริญพงษ์
ความยาวตอน: พ.ศ. 2558 : 120 นาที
บริษัทผู้ผลิต: เดอะ วัน เอ็นเตอร์ไพรส์
ออกอากาศ
สถานีโทรทัศน์: ช่องวัน
ออกอากาศ: 17 สิงหาคม 2558 (2558-08-17) – 12 ตุลาคม 2558 (2558-10-12)
ตะวันตัดบูรพา เป็นละครโทรทัศน์แนวดราม่าแอ็คชั่น สร้างโดย บริษัท เอ็กแซ็กท์ จำกัด สร้างจากเค้าโครงเรื่องโดย นิพนธ์ ผิวเณร และประโยชน์ สุขศรีเจริญสุข เป็นเรื่องราวของสองพี่น้องที่มีความขัดแย้งในเรื่องของหน้าที่และความถูกต้อง ถูกนำไปสร้างเป็นละครโทรทัศน์ 2 ครั้ง ในปี พ.ศ. 2544 (ช่อง 5) และ พ.ศ. 2558 (ช่องวัน) ฉบับหลังใช้วิธีดำเนินเรื่องคล้ายภาพยนตร์ มีการปรับให้เข้ากับยุคสมัยปัจจุบันมากขึ้น
รายชื่อนักแสดง

| ปี | พ> ศ. 2544 | พ> ศ. 2558 |  |  |  |
| --- | --- | --- | --- | --- | --- |
| สถานีออกอากาศ | ช่อง 5 | ช่องวัน |  |  |  |
| ผู้จัดละคร | เอ็กแซ็กท์ (แกรมมี่) | เอ็กแซ็กท์ - ซีเนริโอ |  |  |  |
| บทโทรทัศน์ | ประโยชน์ สุขศรีเจริญสุข | ประโยชน์ สุขศรีเจริญสุข   ก้องเกียรติ โขมศิริ |  |  |  |
| ผู้กำกับการแสดง | นิพนธ์ ผิวเณร | ก้องเกียรติ โขมศิริ |  |  |  |
| ตะวันฉาย พงศ์พิทักษ์ | ศักดิ์สิทธิ์ แท่งทอง | ณวัฒน์ กุลรัตนรักษ์ |  |  |  |
| บูรพา พงศ์พิทักษ์ | เจษฎาภรณ์ ผลดี | ยุกต์ ส่งไพศาล |  |  |  |
| โจ ท่าเตียน | อินทิรา แดงจำรูญ | มนชนก แสงฉายเพียงเพ็ญ |  |  |  |
| ธิชา | พิมพ์มาดา บริรักษ์ศุภกร | จินตนัดดา ลัมะกานนท์ |  |  |  |
| ปกรณ์ (ดาบเสือ) | พนมกร ตังทัตสวัสดิ์ | อัครัฐ นิมิตรชัย |  |  |  |
| ทัศน์ | อนุวัฒน์ นิวาตวงศ์ | ภูริ หิรัญพฤกษ์ |  |  |  |
| ชัชชัย | อรรถพร ธีมากร | อาณัตพล ศิริชุมแสง |  |  |  |
| จ่าเวศ | จรัล มโนเพ็ชร | สรพงษ์ ชาตรี |  |  |  |
| เจิมฉัตร | โยโกะ ทาคาโน่ | พิชญ์นาฏ สาขากร |  |  |  |
| ท่านรองบารมี | อภิชาติ หาลำเจียก | เล็ก ไอศูรย์ |  |  |  |
| เคี้ยง มังกรแดง | โกวิท วัฒนกุล | บิลลี่ โอแกน |  |  |  |
| เสี่ยเจริญ | กำธร ทัพคัลไลย | สันติสุข พรหมศิริ |  |  |  |
| สารวัตรเมธา | วิศิษฐ์ ยุติยงค์ | ปรเมศร์ น้อยอ่ำ |  |  |  |
| จ๊อด กุญแจผี | นพพร กำธรเจริญ | สุขพัฒน์ โล่ห์วัชรินทร์ |  |  |  |
| ตุ๊ก ท่าเตียน | เพทาย เกิดผล | ปรัชญานันท์ สุวรรณมณี |  |  |  |
| ยักษ์ | เชษฐวุฒิ วัชรคุณ | แอนดี้ เขมพิมุก |  |  |  |
| ฉัตร |  | ภคชนก์ โวอ่อนศรี |  |  |  |
| บุญส่ง (จ่าส่ง) | ผจญ ดวงขจร | ตี๋ ดอกสะเดา |  |  |  |
| ปอด | ภคชนก์ โวอ่อนศรี | คมสัน ขจรไพศาลสุข |  |  |  |
| ปู |  | อรอานิญช์ พีรชาขจรพัฒน์ |  |  |  |
นักแสดงรับเชิญ
| ผกา |  | สุปราณี เจริญผล |  |  |  |
| หัวจักร |  | จิราวัฒน์ วชิรศรัณย์ภัทร |  |  |  |
| เมฆ |  | จอห์น บราโว่ |  |  |  |
| เสริม |  | อัครินทร์ อัครนิธิเมธรัฐ |  |  |  |
| ลูกน้องเคี้ยง |  | รัตติยะ อีสเฮาะ |  |  |  |
| ลูกน้องเคี้ยง |  | ชยุตพล บำเพ็ญ |  |  |  |
| เอเยนต์รายย่อย |  | ก้องเกียรติ โขมศิริ |  |  |  |
| ธิชา (วัยเด็ก) |  | จิรดา โมแรน |  |  |  |
แหล่งข้อมูลอื่น

ตะวันตัดบูรพา (2558) ที่สยามโซน
เรื่องย่อละคร บทละคร ตะวันตัดบูรพา : Dara.truelife.com เก็บถาวร 2015-10-29 ที่ เวย์แบ็กแมชชีน
ช้อน

ช้อนโลหะ
ช้อน เป็นเครื่องครัวที่มีลักษณะเป็นแอ่งตื้นและเล็กกว่าทัพพี ตรงปลายมีที่จับ โดยทั่วไปใช้ในการตักอาหารเหลว หรืออาหารกึ่งเหลว หรืออาหารแข็งที่ไม่อาจใช้กับส้อมได้อย่างสะดวก เช่น ใช้ในการตักข้าวหรือธัญพืช นอกจากนี้ ช้อนยังใช้ในการทำอาหารที่จะตวงวัดปริมาณส่วนผสมของอาหารที่จะใช้ด้วย ช้อนอาจจะทำมาจากโลหะ ไม้ พลาสติก หิน หรือแม้แต่งาช้าง
ในวัฒนธรรมไทยแต่เดิมใช้มือในการเปิบอาหารรับประทาน ภายหลังมีการนำช้อนเข้ามาใช้ โดยปรากฏในรูปของช้อนสั้น ส่วนในปัจจุบันมักใช้ช้อนยาวคู่กับส้อมในการรับประทานอาหารโดยทั่วไป ซึ่งเป็นลักษณะเฉพาะที่ไม่ปรากฏให้เห็นเด่นชัดที่ใดในโลก แต่ไม่ปรากฏแน่ชัดว่ามีการนำช้อนคู่กับส้อมเมื่อใด
ช้อนสำหรับตักน้ำผึ้ง
ดูเพิ่ม

ส้อม
ตะเกียบ
มีด
ไม้จิ้มฟัน
ช้อนน้ำตาล
ชิโมโนเซกิ

ชิโมโนเซกิ (ญี่ปุ่น: 下関市; โรมาจิ: Shimonoseki-shi) เป็นนครในจังหวัดยามางูจิ ประเทศญี่ปุ่น ตั้งอยู่ทางปลายทิศตะวันตกเฉียงใต้สุดของเกาะฮนชูติดกับช่องแคบสึชิมะ และอยู่ฝั่งตรงกันข้ามกับเมืองคิตะกีวชู จังหวัดฟูกูโอกะ โดยมีช่องแคบคัมมงกั้นระหว่างกัน มีขนาดพื้นที่ทั้งสิ้น 716.14 ตารางกิโลเมตร ในปี พ.ศ. 2553 มีจำนวนประชากรทั้งสิ้น 280,386 คน
เมืองพี่น้อง

ชิโมโนเซกิเป็นเมืองพี่น้องกับ:
ซังตูส บราซิล (1971)
อิสตันบูล ตุรกี (1972)
ปูซาน เกาหลีใต้ (1976)
ชิงเต่า จีน (1979)
พิตส์เบิร์ก (แคลิฟอร์เนีย) สหรัฐ (1998)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ชิโมโนเซกิ
เว็บไซต์ทางการ
เว็บไซต์ทางการหลากภาษา
คู่มือการท่องเที่ยว Shimonoseki จากวิกิท่องเที่ยว (ในภาษาอังกฤษ)
ดูข้อมูลทางภูมิศาสตร์ที่เกี่ยวข้องกับ ชิโมโนเซกิ ที่โอเพินสตรีตแมป
Shimonoseki City Tourism Promotion Film Shimonoseki City Official Channel
| ด ค ก จังหวัดยามางูจิ |
| --- | --- | --- |
ยามางูจิ (เมืองหลวง)
| นครศูนย์กลาง |  ชิโมโนเซกิ  |  |
| นคร |  คูดามัตสึ  ชูนัง  ซังโยโอโนดะ  นางาโตะ  มิเนะ  ยานาอิ  ยามางูจิ  อิวากูนิ  อูเบะ  ฮางิ  ฮิการิ  โฮฟุ  |  |
| เมืองแบ่งตามอำเภอ |  อำเภอคูงะ วากิ  อำเภอคูมาเงะ คามิโนเซกิ  ทาบูเซะ  ฮิราโอะ  อำเภออาบุ อาบุ  อำเภอโอชิมะ ซูโอโอชิมะ  |  |
| ด ค กนครสำคัญในประเทศญี่ปุ่น |
| --- | --- |
เขตพิเศษของโตเกียว:  คัตสึชิกะ  คิตะ  โคโต  ชินจูกุ  ชินางาวะ  ชิบูยะ  ชิโยดะ  ชูโอ  ซูงินามิ  ซูมิดะ  เซตางายะ  โทชิมะ  ไทโต  นากาโนะ  เนริมะ  บุงเกียว  มินาโตะ  เมงูโระ  อาดาจิ  อารากาวะ  อิตาบาชิ  เอโดงาวะ  โอตะ 
นครใหญ่ที่รัฐกำหนด:  เกียวโต※  คาวาซากิ  คิตะกีวชู  คูมาโมโตะ※  โคเบะ※  ชิซูโอกะ※  ชิบะ※  ซัปโปโระ※  ซาไก  ซางามิฮาระ  เซ็นได※  ไซตามะ※  นาโงยะ※  นีงาตะ※  ฟูกูโอกะ※  โยโกฮามะ※  โอกายามะ※  โอซากะ※  ฮามามัตสึ  ฮิโรชิมะ※ 
นครศูนย์กลาง:  กิฟุ※  คาโงชิมะ※  คาชิวะ  คานาซาวะ※  คาวางูจิ  คาวาโงเอะ  คูราชิกิ  คูรูเมะ  คูเระ  โคจิ※  โคชิงายะ  โคฟุ※  โคริยามะ  ชิโมโนเซกิ  ซาเซโบะ  ซูอิตะ  ทตโตริ※  ทากัตสึกิ  ทากาซากิ  ทากามัตสึ※  โทยามะ※  โทโยตะ  โทโยนากะ  โทโยฮาชิ  นางาซากิ※  นางาโนะ※  นาระ※  นาฮะ※  นิชิโนมิยะ  เนยางาวะ  ฟูกูชิมะ※  ฟูกูยามะ  ฟูกูอิ※  ฟูนาบาชิ  มัตสึโมโตะ  มัตสึยามะ※  มัตสึเอะ※  มาเอบาชิ※  มิโตะ※  มิยาซากิ※  โมริโอกะ※  ยามางาตะ※  ยาโอะ  โยโกซูกะ  วากายามะ※  อากาชิ  อากิตะ※  อาซาฮิกาวะ  อามางาซากิ  อาโอโมริ※  อิจิโนมิยะ  อิวากิ  อุตสึโนมิยะ※  โอกาซากิ  โอตสึ※  โออิตะ※  ฮาโกดาเตะ  ฮาจิโนเฮะ  ฮาจิโอจิ  ฮิงาชิโอซากะ  ฮิเมจิ  ฮิรากาตะ 
นครพิเศษ:  คาโกงาวะ  คาซูกาเบะ  คาซูงาอิ  คิชิวาดะ☆  คูมางายะ  โจเอ็ตสึ  ชิงาซากิ☆  ซางะ※  โซกะ  ทาการาซูกะ  โทโกโรซาวะ☆  นางาโอกะ  นูมาซุ  ฟูจิ☆  ยกกาอิจิ☆  ยามาโตะ  สึกูบะ☆  อัตสึงิ  อิเซซากิ  อิบารากิ  โอดาวาระ☆  โอตะ  ฮิรัตสึกะ 
นครที่เป็น เมืองหลวงของจังหวัด:  โทกูชิมะ  ยามางูจิ  สึ 
 ※ เป็นเมืองหลวงของจังหวัดด้วย  † มีสิทธิ์ยกฐานะเป็นนครศูนย์กลางแต่ยังไม่ได้เสนอชื่อ  ☆ กำลังพิจารณายกฐานะเป็นนครศูนย์กลาง 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 2  เวิลด์แคต 
ประจำชาติ:  เยอรมนี  อิสราเอล  สหรัฐ  ญี่ปุ่น  เช็กเกีย 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii
การตรวจปัสสาวะ

| การตรวจปัสสาวะ |
| --- | --- |
หัตถการและการตรวจทางห้องปฏิบัติการ
เม็ดเลือดขาวจากปัสสาวะภายใต้กล้องจุลทรรศน์
MeSH: D016482
การตรวจปัสสาวะ (Urinalysis หรือ UA) คือ วิธีการตรวจวิเคราะห์ปัสสาวะ หรือเป็นที่รู้จักในชื่อ R&M (Routine and Microscopy) เป็นหนึ่งในวิธีการตรวจพื้นฐานสำหรับการวินิจฉัยทางการแพทย์
การตรวจปัสสาวะสามารถหาค่าของสารหรือเซลล์ต่าง ๆ รวมทั้ง คุณสมบัติของปัสสาวะ เช่น ความถ่วงจำเพาะ ได้ โดยสามารถตรวจได้จากแถบตรวจปัสสาวะ (Urine test strip) ซึ่งจะอ่านผลจากการเปลี่ยนแปลงของสีและการตรวจปัสสาวะโดยใช้กล้องจุลทรรศน์
ตัวแปรเป้าหมาย > ไออน และ trace metals

| เป้าหมาย | ค่าต่ำ | ค่าสูง | หน่วยวัด | ความเห็น |
| --- | --- | --- | --- | --- |
| Nitrite | ไม่มีข้อมูล | 0 / ให้ผลลบ |  | การตรวจพบไนไตรทในปัสสาวะสามารถบ่งบอกได้ว่ามีแบคทีเรีย coliform ซึ่งเป็นสัญญาณว่ามีการติดเชื้อ นอกจากนี้ การตรวจวิเคราะห์อย่างอื่น เช่น leukocyte esterase, จำนวนเม็ดเลือดขาวในปัสสาวะ รวมทั้ง อาการต่างๆ เช่น ปัสสาวะแสบขัด (dysuria) ปัสสาวะต้องรีบ (urgency) มีไข้และหนาวสั่น ก็เป็นอาการที่บ่งบอกถึงการติดเชื้อได้เช่นกัน |
| Sodium (Na) - ต่อวัน | 150 | 300 | mmol / 24 ชั่วโมง | การตรวจวิเคราะห์ระดับโซเดียมเป็นสิ่งที่จำเป็นระหว่างการวินิจฉัยโรคไตวายเรื้อรัง ซึ่งการขับถ่ายโซเดียมในรูปแบบ FeNa เป็นตัวบ่งชี้สำคัญในการแยกภาวะก่อนไตวายและหลังไตวาย |
| Potassium (K) - ต่อวัน | 40 | 90 | mmol / 24 ชั่วโมง | การตรวจวิเคราะห์ระดับโพแทสเซียมในปัสสาวะอาจจำเป็นสำหรับการวินิจฉัยภาวะโพแทสเซียมในเลือดต่ำ (hypokalemia) ในกรณีของการสูญเสียโพแทสเซียมในระบบทางเดินอาหารจะทำให้ระดับโพแทสเซียมในปัสสาวะต่ำ ส่วนในกรณีการสูญเสียโพแทสเซียมจากไตนั้น ระดับโพแทสเซียมในปัสสาวะจะสูง การลดลงของระดับโพแทสเซียมในปัสสาวะสามารถพบได้ใน hypoaldosteronism และ adrenal insufficiency |
| Urinary calcium (Ca) - ต่อวัน | 15 | 20 | mmol / 24 ชั่วโมง | ระดับแคลเซียมที่สูงอย่างผิดปกติ เรียกว่า ภาวะแคลเซียมในปัสสาวะสูง (hypercalciuria) ส่วนระดับแคลเซียมที่ต่ำอย่างผิดปกติ เรียกว่า ภาวะแคลเซียมในปัสสาวะต่ำ (hypocalciuria) ดูข้อมูลและรายละเอียดเพิ่มเติม : แคลเซียมในปัสสาวะ (Urinary calcium) |
| Urinary calcium (Ca) - ต่อวัน | 100 | 250 | mg / 24 ชั่วโมง | ระดับแคลเซียมที่สูงอย่างผิดปกติ เรียกว่า ภาวะแคลเซียมในปัสสาวะสูง (hypercalciuria) ส่วนระดับแคลเซียมที่ต่ำอย่างผิดปกติ เรียกว่า ภาวะแคลเซียมในปัสสาวะต่ำ (hypocalciuria) ดูข้อมูลและรายละเอียดเพิ่มเติม : แคลเซียมในปัสสาวะ (Urinary calcium) |
| Phosphate (P) - ต่อวัน | ไม่มีข้อมูล | 38 | mmol / 24 ชั่วโมง | ภาวะ Phosphaturia คือ การขับถ่ายฟอสเฟตในระดับสูงผ่านปัสสาวะสามารถแบ่งออกเป็นชนิดหลัก (primary) และชนิดรอง (secondary) โดยภาวะ Primary hypophosphatemia คือ การขับถ่ายฟอสเฟตโดยตรงจากไตซึ่งเกิดจากความผิดปกติที่ไตเป็นหลัก รวมทั้ง อาจเป็นผลที่เกิดจากยาขับปัสสาวะหลายชนิดที่มีผลต่อไตด้วย นอกจากนี้ สาเหตุของชนิดรอง รวมทั้ง ภาวะ hyperparathyroidism เกิดจากการขับถ่ายฟอสเฟตระดับสูงในปัสสาวะ |

สำหรับค่า fractional sodium excretion ที่เป็นค่าร้อยละของการกรองโซเดียมโดยไตซึ่งถูกจะขับออกมาพร้อมกับปัสสาวะ สามารถใช้เป็นตัวบ่งชี้สำหรับภาวะไตวายเฉียบพลันและภาวะปัสสาวะออกน้อย (Oliguria) โดยถ้าค่าที่ได้ต่ำกว่า 1% บ่งบอกว่าเกิด prerenal disease และถ้าค่าสูงกว่า 3% บ่งบอกถึงภาวะ acute tubular necrosis และการเกิดความเสียหายที่ไต
ตัวแปรเป้าหมาย > โปรตีนและเอนไซม์

| เป้าหมาย | ค่าต่ำ | ค่าสูง | หน่วยวัด | ความเห็น |
| --- | --- | --- | --- | --- |
| Protein | 0 | ปริมาณน้อยมาก / 20 | mg/dL | โปรตีนอาจวัดได้ด้วยวิธี Albustix Test เนื่องจากโปรตีนเป็นโมเลกุลที่ใหญ่มาก ดังนั้น ในภาวะปกติ เราจึงไม่สามารถตรวบพบโปรตีนได้ในปัสสาวะ การตรวจพบโปรตีนในปัสสาวะ (proteinuria) จึงบอกได้ถึงความผิดปกติของการกรองโดย glomerulus โดยอาจเกิดจากสาเหตุของการติดเชื้อที่ไตหรือเป็นผลที่เกิดจากโรคอื่นแต่ส่งผลกระทบมาที่ไตได้ เช่น เบาหวาน ดีซ่าน หรือ ภาวะ hyperthyroidism ดูที่ โปรตีนในปัสสาวะ (Proteinuria) |
| hCG  ในผู้ที่ไม่ได้ตั้งครรภ์ | - | 50 | U/L | ฮอร์โมนนี้สามารถพบได้ในสตรีตั้งครรภ์ สามารถตรวจโดยใช้ชุดตรวจการตั้งครรภ์โดยทั่วไป |
ตัวแปรเป้าหมาย > เซลล์เม็ดเลือด

| เป้าหมาย | ค่าต่ำ | ค่าสูง | หน่วยวัด | ความเห็น |
| --- | --- | --- | --- | --- |
| เม็ดเลือดแดง | 0 | 2 - 3 | ต่อ  High Power Field  (HPF) |  |
| RBC casts | ไม่มีข้อมูล | 0 / ผลลบ | ต่อ  High Power Field  (HPF) |  |
| เม็ดเลือดขาว | 0 | 2 / ผลลบ | ต่อ  High Power Field  (HPF) | ดูที่ ปัสสาวะมีหนอง (Pyuria) |
| เม็ดเลือดขาว | - | 10 | ต่อ µl หรือ  mm3 | ภาวะปัสสาวะมีหนอง (pyuria) สามารถตรวจพบเม็ดเลือดขาว 10 เซลล์หรือมากกว่า ต่อ ไมโครลิตร (µl) หรือ cubic millimeter (mm3) |
| เลือด | ไม่มีข้อมูล | 0 / ให้ผลลบ |  | เลือดเพียงปริมาณเล็กน้อยก็สามารถทำให้ปัสสาวะเปลี่ยนเป็นสีแดงหรือชมพูได้ ดังนั้น มันจึงเป็นการยากที่จะตัดสินว่ามีการเลือดอกโดยการตรวจอย่างหยาบ ๆ (gross examination) สีของปัสสาวะที่เปลี่ยนเป็นสีแดงอาจเกิดจากการหลั่งของเม็ดสี เช่น myoglobin และฮีโมโกลบิน สามารถพบในกรณีที่ตรวจโดยการใช้แถบตรวจปัสสาวะแล้วให้ผลว่ามีเลือดแต่เมื่อนำปัสสาวะไปส่องใต้กล้องจุลทรรศน์กลับไม่พบว่ามีเม็ดเลือดแดง เมื่อพบว่ามีเม็ดเลือดในปัสสาวะควรจะตรวจค่า INR/PT/PTT รวมทั้งให้ส่งปัสสาวะที่เก็บมาใหม่ๆ สำหรับการส่งตรวจ ดูที่ ปัสสาวะเป็นเลือด (Hematuria) |
ตัวแปรเป้าหมาย > โมเลกุลอื่นๆ

| เป้าหมาย | ค่าต่ำ | ค่าสูง | หน่วยวัด | ความเห็น |
| --- | --- | --- | --- | --- |
| กลูโคส | ไม่มีข้อมูล | 0 / ให้ผลลบ |  | กลูโคสสามารถวัดได้ด้วยวิธี Benedict's Test โดยปกติแล้วกลูโคสจะไม่สามารถตรวจพบได้ในปัสสาวะเนื่องจากกลูโคสจะถูกดูดซึมจากท่อไตกลับไปยังเลือด การพบกลูโคสในปัสสาวะ เรียกว่า glucosuria ดูที่ glucosuria |
| Ketone bodies | ไม่มีข้อมูล | 0 / ให้ผลลบ |  | เมื่อร่างกายเกิดการขาดคาร์โบไฮเดรตหรือรับประทานอาหารที่มีโปรตีนสูง ร่างกายก็จะเผาพลาญไขมันเพื่อให้ได้พลังงาน กระบวนการเผาผลาญไขมันแบ่งเป็นขั้นตอน ดังนี้ (1) ไตรกลีเซอไรด์เปลี่ยนเป็นกรดไขมันและกลีเซอรอล (2) กรดไขมันเปลี่ยนเป็นสารประกอบที่มีขนาดเล็ก (acetoacetic acid, betahydroxybutyric acid, และ acetone) (3) สารประกอบที่มีขนาดเล็กถูกใช้ในกระบวนการ aerobic cellular respiration เมื่อการสร้างสารประกอบในกระบวนการเผาผลาญกรดไขมัน (เรียกว่า ketone bodies) มากเกินความสามารถที่ร่างกายจะเผาผลาญได้ มันก็จะถูกสะสมไว้ใยเลือดและปัสสาวะ (ketonuria) ดูที่ Ketonuria |
| บิลิรูบิน | ไม่มีข้อมูล | 0 / ให้ผลลบ |  | phagocytic cell ของม้ามและไขกระดูมีหน้าที่ในการทำลายเม็ดเลือดเก่าและเปลี่ยน heme ของฮีโมโกลบินไปเป็นบิลิรูบินและจะถูกขับออกไปยังเลือดและถูกนำไปที่ตับเพื่อทำการจับกับ glucuronic acid จนกระทั่ง อยู่ในรูปของ conjugated form ซึ่ง conjugated form ของบิลิรูบินจะถูกขับไปยังเลือดและขับออกไปทางท่อน้ำดีผ่านไปยังลำไส้เล็ก โดยปกติแล้วเลือดจะมีปริมาณของบิลิรูบินเพียงเล็กน้อย ดังนั้น หากระดับบิลิรูบินในเลือดสูงผิดปกติอาจเกิดจากการทำลายเม็ดเลือดแดงที่มากขึ้น, เกิดความเสียหายที่ตับ เช่น ไวรัสตับอักเสบ ตับแข็ง และอาจเกิดจากนิ่วอุดต้นที่ท่อน้ำดี การที่ร่างกายมีระดับบิลิรูบินในเลือดสูงนั้นจะทำให้เกิดภาวะดีซ่าน ดูที่ Bilirubinuria |
| Urobilinogen | 0.2 | 1.0  | Ehrlich units   or mg/dL |  |
| Creatinine - per day | 4.8 | 19 | mmol / 24 ช.ม. |  |
| Free catecholamines,  dopamine - per day | 90  | 420  | μg / 24 ช.ม. |  |
| Free cortisol | 28 or 30 | 280 หรือ 490 | nmol/24 ช.ม. | ค่าที่ต่ำกว่าปกติอาจจะเป็น Addison's disease ในขณะที่ค่าสูงกว่าปกติอาจเป็น Cushing's syndrome ค่าที่ต่ำกว่า 200 nmol/24 ช.ม. (72 µg/24 ช.ม.) บ่งบอกว่าไม่เป็น Cushing's syndrome |
| Free cortisol | 10 or 11 | 100 or 176 | µg/24 ช.ม. | ค่าที่ต่ำกว่าปกติอาจจะเป็น Addison's disease ในขณะที่ค่าสูงกว่าปกติอาจเป็น Cushing's syndrome ค่าที่ต่ำกว่า 200 nmol/24 ช.ม. (72 µg/24 ช.ม.) บ่งบอกว่าไม่เป็น Cushing's syndrome |
| Phenylalanine |  | 30.0 | mg/L | ในการตรวจคัดกรองทารกแรกเกิดนั้น ถ้าพบค่าที่สูงกว่าปกติจะบ่งชี้ว่าเกิดภาวะ phenylketonuria |
วิธีตรวจ > แถบตรวจปัสสาวะ

แถบตรวจปัสสาวะ สามารถใช้ตรวจ
เม็ดเลือดขาว - ถ้าพบในปัสสาวะ เรียกว่า leukocyturia
Nitrite - ถ้าพบในปัสสาวะ เรียกว่า Nitrituria
โปรตีน - ถ้าพบในปัสสาวะ เรียกว่า Proteinuria ดู Albuminuria และ Microalbuminuria ประกอบ
เม็ดเลือดแดง - ถ้าพบในปัสสาวะ เรียกว่า Hematuria
ความถ่วงจำเพาะ
pH
วิธีตรวจ > การตรวจใต้กล้องจุลทรรศน์

จำนวนและชนิดของเซลล์ รวมทั้ง สารประกอบอื่น ๆ เช่น urinary casts สามารถนำมาใช้เป็นข้อมูลและรายละเอียดสำหรับการวินิจฉัยได้
Hematuria - เกี่ยวข้องกับนิ่วที่ไต การติดเชื้อ มะเร็ง และอื่น ๆ
Pyuria - เกี่ยวข้องกับ การติดเชื้อที่ทางเดินปัสสาวะ
eosinophiluria - เกี่ยวข้องกับ allergic interstitial nephritis, atheroembolic disease
Red blood cell casts - เกี่ยวข้องกับ glomerulonephritis, vasculitis, malignant hypertension
White blood cell casts - เกี่ยวข้องกับ acute interstitial nephritis, exudative glomerulonephritis, severe pyelonephritis
(heme) granular casts - เกี่ยวข้องกับ acute tubular necrosis
crystalluria - เกี่ยวข้องกับ acute urate nephropathy (หรือ "Acute uric acid nephropathy", AUAN)
calcium oxalatin - เกี่ยวข้องกับ ethylene glycol toxicity
วิธีตรวจ > วิธีอื่น

Urine culture - เป็นการเลี้ยงจุลชีพ (microbiological culture) จากปัสสาวะ, การตรวจแบคทีเรียในปัสสาวะ (bacteriuria) สามารถบ่งบอกได้ว่าอาจมีการติดเชื้อที่ทางเดินปัสสาวะ (urinary tract infection)
Icotest - ใช้สำหรับการตรวจการทำลายเม็ดเลือดแดงเก่าที่พบได้ในปัสสาวะ
Hemoglobin Test - ภาวะเม็ดเลือดแดงแตก (Hemolysis) ในหลอดเลือด, หลอดเลือด capillaries ของ glomerulus แตก หรือ ภาวะการตกเลือด (hemorrhage) ในระบบทางเดินปัสสาวะซึ่งเป็นสาเหตุให้พบฮีโมโกลบินในปัสสาวะ
ดูเพิ่ม

Uroscopy, การตรวจปัสสาวะแบบดั้งเดิม
นักเทคนิคการแพทย์
Urinary casts
Proteinuria
แถบตรวจปัสสาวะ
อุปกรณ์เก็บปัสสาวะ
Drug test
แหล่งข้อมุลอื่น

Lab Tests Online: Urinalysis
Different Types of Urinalysis
การตรวจปัสสาวะใต้กล้องจุลทรรศน์
ชินสุเวท เจตน์จำรัส

| ชินสุเวท เจตน์จำรัส |
| --- | --- |
ชื่อเกิด: ชินสุเวท เจตน์จำรัส
เกิด: 18 ตุลาคม พ.ศ. 2522 (44 ปี) กรุงเทพมหานคร ประเทศไทย
ส่วนสูง: 1.76 เมตร (5 ฟุต 9 1⁄2 นิ้ว)
คู่สมรส: อุบลวรรณ บุญรอด
อาชีพ: นักแสดง นายแบบ ดีเจ
ปีที่แสดง: พ.ศ. 2545–ปัจจุบัน
ผลงานเด่น: สมบัติ / เม่น - ไอ้ม้าเหล็ก (2545)  พินิจ - หนึ่งในทรวง (2548)  รณภพ - นางฟ้าไซเบอร์ (2548)  ทินมัย - เจ้าสาวบ้านไร่ (2549)
สังกัด: สถานีวิทยุโทรทัศน์ไทยทีวีสีช่อง 3 (2545–2549)
ชินสุเวท เจตน์จำรัส (เกิด 18 ตุลาคม พ.ศ. 2522) ชื่อเล่น ชิน เป็นนักแสดง นายแบบ ดีเจชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ เริ่มเข้าสู่วงการบันเทิงจากการเป็นนักกีฬาทีมชาติไทยโอลิมปิกและซีเกมส์จุดเริ่มต้นสู่ในการเป็นนายแบบ ดีเจ และนักแสดงมีผลงานถ่ายแบบโฆษณามิวสิกวิดีโอต่างๆ เป็นที่รู้จักในบทบาท "เม่น" จากละครเรื่อง ไอ้ม้าเหล็ก (2545) จากนั้นเริ่มมีผลงานมาเรื่อยๆ ปัจจุบันเป็นดีเจและนักแสดงอิสระ